Weesp

Weesp (distagañ :) a zo ur gumun hag ur gêr e proviñs Noord-Holland en Izelvroioù. 21,88 km² eo gorread Weesp (douar : 20,55 km², dour : 1,33 km² ). D'an 31 a viz Mae 2009 e oa 17 564 annezad enni. Ar c'hêrioù, kêriadennoù ha distrigoù da-heul a ya d'ober kumun Weesp : De Horn, Uitermeer, Weesp. Weesp a zo en ur rannvro anvet Vechtstreek, tost eo ouzh ar stêr Vecht hag ar stêr Smal Weesp hag ouzh kanol Amsterdam-Roen. 

 Istor 
Un daouarc'heg didud e oa betek penn-kentañ ar Grennamzer. Roet e voe gwirioù-kêr da Weesp e 1355. Eus dibenn ar Grennamzer betek an Eil Brezel-Bed e voe ar stêr Vecht ul linenn-difenn evit kontelezh Holland. Mogerioù-kreñv a oa e Weesp. El linenn-difenn e oa takadoù heveuz, a veze beuzet pa veze brezel. A-dreñv an takadoù-se e oa kêrioù kreñvaet, kazarnioù ha savadurioù arme all. Ul lodenn eus Stelling van Amsterdam e oa.
Goude an Eil Brezel-Bed e voe savet tiez-annez nevez e kornôg Weesp, un takad greanterezh hag ur porzh war ar ganol Amsterdam-Roen. Ouzhpennet e voe ur bannlev er su er bloavezhioù 1970, ha n'eo ket kresket Weesp abaoe.

 Kuzul-kêr 
E kuzul-kêr Weesp ez eus 17 dileuriad:
 WSP - 5 dileuriad
 PvdA - 3 dileuriad
 CDA - 3 dileuriad
 VVD - 2 zileuriad
 GroenLinks - 2 zileuriad
 AOV - 1 dileuriad
 DEP - 1 dileuriad

 Touristelezh 
Brudet eo Weesp peogwir eo eno ma savet labouradeg chokolad Van Houten. E Weesp e kaver ivez meilhoù. Miret eo bet kreiz Weesp evel ma oa gwechall, ha brudet eo ivez porselen Weesp hag ar wastell anvet Weesper Mop. 

 Transportoù 
Un ti-gar a zo e Weesp hag e c'haller ivez tapout ar bus da vont da Amsterdam.

 Liammoù diavaez 
 Lec'hienn ofisiel Weesp 
 Lec'hienn Radio Weesp 
 WeesperNieuws 
 Meilhoù Weesp 

Rummad:Kumunioù Noord-Holland